PRIENŲ RAJONO SAVIVALDYBĖS administracijos

statybos ir ekonominės plėtros skyrius

Biudžetinė įstaiga, Laisvės a. 12, LT-59126 Prienai,

tel. +370 319 61 120, el. p. statyba@prienai.lt.

Duomenys kaupiami ir saugomi Juridinių asmenų registre, kodas 288742590

___________________________________________________________________________________________________________

Prienų rajono savivaldybės tarybai

SPRENDIMO „DĖL SUTIKIMO NURAŠYTI TURTĄ“ PROJEKTO

AIŠKINAMASIS RAŠTAS

Sprendimo projekto tikslai ir uždaviniai:

Leisti nurašyti Prienų rajono savivaldybei nuosavybės teise priklausantį ir šiuo metu viešosios įstaigos Prienų ligoninės patikėjimo teise pagal patikėjimo sutartį valdomą ilgalaikį materialųjį turtą.

Siūlomos teisinio reguliavimo nuostatos:

Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 19 punktu, kuris nustato, kad išimtinė savivaldybės tarybos kompetencija sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas; Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Vyriausybės Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 13.2 papunkčiu, kuris reglamentuoja, kad sprendimus dėl pripažinto nereikalingu arba netinkamu (negalimu) naudoti savivaldybių turto nurašymo priima savivaldybių įstaigos ir savivaldybių įmonės (išskyrus sprendimus dėl savivaldybėms valdyti, naudoti ir disponuoti juo patikėjimo teise perduoto valstybės turto) savivaldybių tarybų nustatyta tvarka – dėl nematerialiojo ir ilgalaikio materialiojo turto (išskyrus nekilnojamąjį turtą ar kitus nekilnojamuosius daiktus), kurio vieneto likutinė vertė, neatsižvelgiant į buhalterinėje apskaitoje pripažintą nuvertėjimą, yra mažesnė nei 15 tūkst. eurų, – įmonės savininko teises ir pareigas įgyvendinančiai institucijai davus rašytinį sutikimą; Prienų rajono savivaldybės turto valdymo, naudojimo ir disponavimo juo tvarkos aprašo, patvirtinto 2021 m. balandžio 29 d. sprendimu Nr. T3-115 ,,Dėl Prienų rajono Savivaldybės turto valdymo, naudojimo ir disponavimo juo tvarkos aprašo patvirtinimo“ 105 punktu, kuris nustato, kad aprašo 101 punkte nurodyta komisija savo pasiūlyme nurodo turtą, kurį siūloma pripažinti nereikalingu arba netinkamu (negalimu) naudoti, ir priežastis, dėl kurių šis turtas tapo nereikalingas arba netinkamas (negalimas) naudoti, įvertina turto būklę ir tolesnio jo panaudojimo galimybes.

Laukiami rezultatai:

Leidus nurašyti sprendimo 1 punkte išvardytą ilgalaikį materialųjį turtą, bus patenkintas Prienų ligoninės prašymas ir nurašytas nusidėvėjęs, technologiškai ir funkciškai pasenęs, netinkamas naudoti turtas.

Lėšų poreikis ir šaltiniai:

Nėra.

Kiti sprendimui priimti reikalingi pagrindimai, skaičiavimai ar paaiškinimai:

Prienų rajono savivaldybėje gautas VšĮ Prienų ligoninės prašymas (2024-05-02) leisti nurašyti Prienų rajono savivaldybei nuosavybės teise priklausantį ir šiuo metu Prienų ligoninės patikėjimo teise pagal patikėjimo sutartį valdomą sprendimo 1 punkte nurodytą ilgalaikį materialųjį turtą. Turtas yra nusidėvėjęs, technologiškai ir funkciškai pasenęs, netinkamas naudoti.

Lyginamasis variantas:

Nėra.

Skyriaus vedėjas	Tomas Žvirblys

Džiuljeta Čepeliauskienė, tel. +370 319 61 173, el. p. dziuljeta.cepeliauskiene@prienai.lt